Frozen yoghurt φράουλα
500 γρ. φρέσκες φράουλες, πλυμένες και λεπτοκομμένες, 150 γρ. ζάχαρη άχνη, 40 ml τσίπουρο ή βότκα (αν πρόκειται να καταναλωθεί από παιδιά, μπορούμε να το αντικαταστήσουμε με την ίδια ποσότητα χυμού πορτοκαλιού), 250 γρ. γιαούρτι αγελάδος, στραγγιστό, 1 κουτ. γλυκού χυμός λεμονιού
Σε ένα μπολ ανακατεύουμε τις φράουλες με το τσίπουρο ή το χυμό και τη ζάχαρη άχνη και τις αφήνουμε για περίπου 2 ώρες, να αρωματιστούν και να βγάλουν τα υγρά τους. Xτυπάμε στον ηλεκτρικό πολυκόφτη που διαθέτουμε το γιαούρτι, το λεμόνι και το μείγμα με τις φράουλες μέχρι να σχηματιστεί μια λεία κρέμα.Την αδειάζουμε σε μεταλλικό κατά προτίμηση μπολ και την αφήνουμε στην κατάψυξη για περίπου 1 ώρα. Τη βγάζουμε, τη χτυπάμε στο μίξερ για να αφρατέψει και την ξαναβάζουμε στην κατάψυξη για άλλη 1 ώρα. Επαναλαμβάνουμε τη διαδικασία άλλες 2 φορές και σερβίρουμε. Αν έχουμε παγωτομηχανή, ακολουθούμε τις οδηγίες της.
Φρούτα